CELEX: 32015D0191
Language: hu
Date: 2015-02-05 00:00:00
Title: A Bizottság (EU) 2015/191 határozata ( 2015. február 5. ) a 2010/670/EU határozatnak a határozat 9. cikkében és 11. cikke (1) bekezdésében meghatározott egyes határidők tekintetében történő módosításáról (az értesítés a C(2015) 466. számú dokumentummal történt)

7.2.2015   
            
            
               HU
            
            
               Az Európai Unió Hivatalos Lapja
            
            
               L 31/31
            
         A BIZOTTSÁG (EU) 2015/191 HATÁROZATA
   (2015. február 5.)
   a 2010/670/EU határozatnak a határozat 9. cikkében és 11. cikke (1) bekezdésében meghatározott egyes határidők tekintetében történő módosításáról
   
      
         (az értesítés a C(2015) 466. számú dokumentummal történt)
      
   
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az üvegházhatást okozó gázok kibocsátási egységei Közösségen belüli kereskedelmi rendszerének létrehozásáról és a 96/61/EK tanácsi irányelv módosításáról szóló, 2003. október 13-i 2003/87/EK európai parlamenti és tanácsi irányelvre (1) és különösen annak 10a. cikke (8) bekezdésének harmadik albekezdésére,
   mivel:
   
               (1)
            
            
               A 2010/670/EU bizottsági határozat (2) meghatározza az uniós kibocsátáskereskedelmi rendszeren belül az új kibocsátók számára elkülönített tartalékból származó 300 millió darab kibocsátási egység erejéig a szén-dioxid környezetvédelmi szempontból biztonságos leválasztására és geológiai tárolására irányuló kereskedelmi demonstrációs projekteknek (a továbbiakban: CLT-demonstrációs projektek), valamint a megújuló energiaforrások hasznosítására alkalmazott innovatív technológiák demonstrációs projektjeinek (a továbbiakban: RES-demonstrációs projektek) kiválasztására és végrehajtására vonatkozó szabályokat és kritériumokat, valamint a kibocsátási egységek értékesítésének és a keletkező bevételek kezelésének szabályait.
            
         
               (2)
            
            
               A gazdasági válság miatt számos, a 2010/670/EU határozat alapján odaítélt projekt vonatkozásában nincs lehetőség arra, hogy a RES-demonstrációs projektek esetében az odaítélési határozattól számított 24 hónapon belül, a CLT-demonstrációs projektek esetében pedig 36 hónapon belül végleges beruházási döntés szülessen. Így nincs lehetőség az ilyen projekteknek az odaítélési határozattól számított legkésőbb négy éven belüli üzembe helyezésére. A végleges beruházási döntés és az üzembe helyezés időpontját ezért két évvel meg kell hosszabbítani. Ezenkívül az üzembe helyezés időpontjára vonatkozóan egyéves türelmi időt kell alkalmazni.
            
         
               (3)
            
            
               Az e határozatban előírt intézkedések összhangban vannak az Éghajlatváltozási Bizottság véleményével,
            
         ELFOGADTA EZT A HATÁROZATOT:
   1. cikk
   A 2010/670/EU határozat a következőképpen módosul:
   
               1.
            
            
               A 9. cikk a következőképpen módosul:
               
                           a)
                        
                        
                           az első bekezdésben a „24 hónap” helyébe „48 hónap” lép;
                        
                     
                           b)
                        
                        
                           a második bekezdésben a „36 hónap” helyébe „60 hónap” lép;
                        
                     
         
               2.
            
            
               A 11. cikk (1) bekezdése a következőképpen módosul:
               
                           a)
                        
                        
                           a második albekezdésben „2015. december 31.” helyébe „2017. december 31.”, valamint a „négy év” helyébe „hat év” lép;
                        
                     
                           b)
                        
                        
                           a szöveg a következő harmadik és negyedik albekezdéssel egészül ki:
                           „Ha a projekt üzembe helyezésére nem került sor a meghatározott időpontig, a határidő automatikusan egy évvel meghosszabbodik.
                           Az odaítélési határozatok joghatásukat vesztik abban az esetben, ha a projekt üzembe helyezése nem történt meg a harmadik albekezdésben megjelölt időpontig. Ebben az esetben minden kifizetett vagy kifizetés céljára kapott forrást vissza kell fizetni.”
                        
                     
         2. cikk
   Ez a határozat azokra a CLT- és RES-demonstrációs projektekre is alkalmazandó, amelyekre vonatkozóan még e határozat hatálybalépését megelőzően fogadtak el odaítélési határozatot.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2015. február 5-én.
      
         
            a Bizottság részéről
         
         Miguel ARIAS CAÑETE
         
            a Bizottság tagja
         
      
   
   
      (1)  HL L 275., 2003.10.25., 32. o.
   
   
      (2)  A Bizottság 2010. november 3-i 2010/670/EU határozata a szén-dioxid környezetvédelmi szempontból biztonságos leválasztására és geológiai tárolására irányuló kereskedelmi demonstrációs projekteknek, valamint a megújuló energiaforrások hasznosítására alkalmazott innovatív technológiák demonstrációs projektjeinek az üvegházhatást okozó gázok kibocsátási egységei Közösségen belüli, a 2003/87/EK európai parlamenti és tanácsi irányelvvel létrehozott kereskedelmi rendszere keretében történő finanszírozására vonatkozó kritériumok és intézkedések meghatározásáról (HL L 290., 2010.11.6., 39. o.).